Боян Бойчев
Диви ябълки

chitanka.info

Отново изгрява залезът

И запалва дивите ябълки

В прегръдки на буйни листа.

Мигове колко пропускаме…

Като ярък пламък препускат

Бързи коне във ръжта.

Фенерени ябълки светят,

Оглеждат нови пътеки,

Но има ли път във ръжта?

Препускат ветровете от спомени,

Ябълки диви отронени

Гаснат върху мъртви листа.

ноември 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.